Szerződés szám: ……….……..…….

**VÁLLALKOZÁSI KERETSZERZŐDÉS**

**KERESKEDELMI MEGÁLLAPODÁS  
Leselejtezett vagyontárgyak és egyéb eszközök, termékek átadásáról, átvételéről és adásvételéről**

amely létrejött egyrészről:

székhely címe:

számlázási neve, címe:

telephely címe:

bankszámláját vezető pénzintézet:

bankszámlaszám:

adószáma:

statisztikai azonosító jel:

képviselő/cégvezető:

mint Átadó/Eladó (a továbbiakban, mint **Átadó**),

másrészről pedig a **C&C Elektro** **Kereskedelmi és Szolgáltató Bt.** (6725 Szeged, Röszkei u. 35., Telephely: 6781 Domaszék, külterület 037/24. hrsz., cégjegyzékszám: 06-06-014396, bankszámla: K&H Bank Zrt.: 10402805-50527087-89881008, adószám: 21924581-2-06, KSH szám: 21924581-4651-212-06, képviseli: Pintér Tibor ügyvezető),

mint Átvevő/Vevő (továbbiakban, mint **Átvevő**)

(a továbbiakban, mint **Felek**) között a mai napon az alábbi feltételekkel:

***1.)*** Jelen szerződés alapján az Átadó megrendeli, az Átvevő pedig elvállalja az Átadó tulajdonát képező, jelen szerződés 2. pontjában részletezett tárgyi eszközök alábbiak szerinti átvételét és elszállítását.

***2.)*** Jelen szerződés kiterjed az Átadó tulajdonát képező, a 197/2014. (VIII. 1.) Korm. rendelet (továbbiakban: Kormányrendelet) 1. mellékletében nevesített és a 3. sz. mellékletben foglalt minimum követelményeket kielégítő tárgyi eszközökre.

***3.)*** Jelen szerződés tárgyát nem képezik az alábbi eszközök, termékek:

1. A hulladékazonosító kóddal (HAK/EWC) ellátott, hulladéknak minősített selejtezett eszközök, tárgyak.
2. A működésképtelen berendezések, amelyek nem hozhatóak működőképes állapotba.
3. Az újrahasználatra, alkatrészfelhasználásra és továbbértékesítésre alkalmatlan termékek.

***4.)*** Tekintettel arra, hogy a Kormányrendeletben felsorolt termékeket Tulajdonosa kereskedelmi céllal adja át, ezzel egyidejűleg a Felek kijelentik, hogy jelen szerződés nem tartozik a hulladékgazdálkodási tevékenységek tárgykörébe.

***5.)*** A szerződő Felek kijelentik, hogy jelen szerződés nem tartozik a hulladékgazdálkodási tevékenységek tárgykörébe, a hulladékazonosító kóddal (HAK/EWC) ellátott selejtezett eszközök átadásáról, átvételéről és adásvételéről jelen szerződés nem rendelkezik, azokról a Felek felmerülő igény esetén külön megállapodást kötnek.

***6.)*** Az Átadó kötelezettségei körébe tartozik:

1. A www.ccelektro.hu weboldalon található árajánlatkérő dokumentum kitöltése és elektronikus úton – az iroda@ccelektro.hu e-mail címre - történő megküldése az Átvevő számára.
2. Az Átadó a jelen szerződés tárgyi hatályába tartozó, az árajánlatkérő dokumentum eszközlistájában szereplő összes leselejtezett vagyontárgyát, eszközét, termékét az Átvevő részére kereskedelmi céllal adja át.
3. Az aktuális eszközlistában felsorolt, jelen szerződés 2. pontjában meghatározott termékek elkülönített tárolása.
4. Az összegyűjtött, használt termékek előre egyeztetett időpontra való előkészítése, szállításra alkalmassá tétele.
5. Az eszközlistában szereplő tételek maradéktalan meglétének biztosítása. Amennyiben a szállítás helyszínén az előzetesen megküldött eszközlistában szereplő tételek mennyiségéhez képest jelentős eltérés tapasztalható, illetve ha az Átadó nem igényelt rakodó személyzetet az árajánlatkérőben, azonban a szállítás időpontjában nem tud rakodót biztosítani, úgy az Átvevőnek nem áll módjában elszállítani az eszközöket, valamint az eredeti árajánlatban meghatározott kiszállási díj kerül felszámításra.
6. A szerződés tárgyát képező eszközök elszállításával összefüggésben az Átvevőnek, mint szállítónak a telephely területére történő belépésének és a szállítandó termékek megközelítésének biztosítása, valamint a szállítandó termékek gépjárműre való felrakodásához rakodó személyzet biztosítása.
7. Amennyiben az Átadó nem tud rakodó személyzetet biztosítani az adott szállításhoz, úgy az Átvevő egyedi árajánlat alapján biztosít rakodót a konkrét rakodási feladat végrehajtásához. A gépkocsivezető csak a rakodási feladat irányítását, a rakomány igazítását, valamint a rakomány megfelelő rögzítését végezheti. Az áru tényleges mozgatása és a rakfelületre történő felpakolása az Átadó által biztosított rakodó személyzet feladata, amennyiben az árajánlatkérőben nem rendeltek rakodót az Átvevőtől.

***7.)*** Az Átvevő kötelezettségei körébe tartozik:

1. Az Átadó által elfogadott árajánlatban vállalt szállítási határidőig a megrendelt szállítás és szolgáltatás elvégzése.
2. Az Átadó által megadott szállítási címen összegyűjtött használt eszközök és termékek előzetesen egyeztetett időpontban történő átvétele, rakodása, amennyiben az Átadó a rakodási szolgáltatást megrendelte az Átvevőtől.
3. Az átvett termékekről az Átvevő a szállítás napján részletes átvételi dokumentációt állít ki az Átadó részére, amely tartalmazza a vállalt és elvégzett szolgáltatás összköltségét is.
4. Az Átvevő a jelen szerződés teljesítése során teljesítési segéd (alvállalkozó) igénybevételére jogosult. Amennyiben az Átvevő teljesítési segédet (alvállalkozót) vesz igénybe, az általa okozott esetleges mulasztásokért felelősséget vállal.
5. Az Átvevő köteles gondoskodni – a jelen szerződés 2. pontjában meghatározott termékek átvételével és elszállításával kapcsolatosan – a feladat hatékony elvégzéséhez szükséges munkabiztonsági, szállító- és rakodóeszközről, amennyiben az Átadó a rakodási szolgáltatást megrendelte.
6. Az Átvevő az elszállítás és átvétel során, valamint a rakodási szolgáltatás nyújtásának ideje alatt a munkavégzés környezetét tisztán tartja, a munkaterületet rendeltetésre alkalmas állapotban tartja, és a szolgáltatás elvégzését követően így adja át.
7. Az Átvevő tudomásul veszi, hogy a rakodással, szállítással az Átadó telephelyén/telephelyein folyó munkát nem zavarhatja.
8. Az Átvevő saját munkavállalói és alvállalkozói tekintetében baleset-, munka-, és tűzvédelmi felelősséggel tartozik. Az Átvevő munkája során köteles a munkavédelmi-, biztonságtechnikai-, tűz- és balesetvédelmi szabályok, előírások betartásáról gondoskodni, az erre vonatkozó előírásokat alkalmazottjaival megismertetni.

***8.)*** Az Átvevőnek **jogában áll** az Átadótól való **eszközátvételt megtagadni**, valamint a részleges, vagy teljes szolgáltatási (pl.: kiszállási és/vagy rakodási) díjat az Átadónak felszámolni az alábbi esetekben:

1. Amennyiben az átadásra szánt tárgyi eszközök erősen rongált, törött – törmelékes vagy erősen szennyezett állapotban vannak.
2. Amennyiben az átadásra szánt tárgyi eszközök nem tartoznak a jelen szerződés tárgyi hatálya alá.
3. Amennyiben az Átadó nem igényelt rakodó személyzetet az árajánlatkérőben, azonban a szállítás időpontjában nem tud rakodót biztosítani.
4. Amennyiben a szállítás helyszínén az előzetesen megküldött eszközlistában szereplő tételek mennyiségéhez képest jelentős eltérés tapasztalható.
5. Amennyiben az Átadó nem tudja biztosítani az Átvevőnek, mint szállítónak a telephely területére történő belépését és a szállítandó termékek megközelítését.
6. Amennyiben az Átadó kizárólagos hibájából a szolgáltatás elvégzése annak megkezdése után vagy részleges elvégzése során meghiúsul.

***9.)*** Szolgáltatási díjak és díjfizetési feltételek:

1. Az Átvevő minden esetben **egyedi árajánlat alapján** vállalja az Átadó által megadott szállítási címről a használt számítástechnikai és egyéb elektronikai eszközök átvételét és elszállítását, igény szerint rakodását. A Felek minden esetben a szállítás megtörténtekor a helyszínen kitöltött bizonylaton rögzítik, cégszerű aláírással és bélyegzővel igazolják mindkét Fél részéről a vállalt szolgáltatás elvégzését és ellenértékét.
2. Az online számlázó rendszerrel kiállított és elektronikus úton megküldött számla kifizetése átutalással történik, melynek határideje 8 nap.
3. Késedelmes fizetés esetén az Átvevőnek jogában áll a mindenkori jegybanki alapkamat kétszeresét felszámítani késedelmi kamatként.

***10.)***

1. A szerződő Felek megállapodnak abban, hogy a használt tárgyi eszközök továbbértékesítéséből származó minden haszon kizárólagosan az Átvevőt illeti meg, az Átadó - szerződésszerű teljesítés esetén - ezzel kapcsolatban az Átvevő felé semminemű igényt **nem támaszthat.**
2. Az átvett termékek utólagos teszteléséből, javításából, hibafelméréséből, valamint azok későbbi esetleges hulladékká válása esetén azok kezelésével kapcsolatban felmerülő költségeket az Átvevő utólagosan **nem háríthatja át** az Átadóra.
3. Az Átvevő az adásvétel tárgya felett annak **birtokbavételekor szerez tulajdonjogot**.

***11.)*** Vis major

1. A szerződő Felek mentesülnek a jelen szerződésből fakadó kötelezettségeik nem vagy részleges teljesítésével kapcsolatos felelősség alól, ha a Feleknek fel nem róható, akaratuktól, cselekedeteiktől, mulasztásuktól és eljárásuktól egyébként függetlenül bekövetkező elháríthatatlan esemény, mint pl. háborúk, polgári felkelés, munkabeszüntetés, természeti katasztrófa, vagy más elháríthatatlan szükséghelyzet, amely számottevő módon akadályozza, vagy lehetetlenné teszi a vállalt szolgáltatás teljesítését.
2. Vis majornak minősül egy esemény, amely nem vezethető vissza az Átvevő vagy az Átadó saját hibájára vagy gondatlanságára és nem látható előre.
3. A vis major által érintett Fél köteles a másik Felet a vis major helyzet bekövetkezéséről, illetve megszűnéséről haladéktalanul értesíteni.

***12.)*** Jelen szerződést a Felek ***határozatlan időre*** kötik. A jelen szerződést bármelyik Fél indoklás nélkül, a másik Félhez intézett írásbeli felmondó nyilatkozattal (postai úton vagy elektronikus levél formájában), azonnali hatállyal – a már megrendelt és visszaigazolt szolgáltatás kivételével – felmondhatja.

***13.)*** E szerződés teljesítésével kapcsolatban kapcsolattartó személyek

az Átadó részéről:

Kapcsolattartó:

Tel: E-mail:

az Átvevő részéről:

Kapcsolattartó és szállítási ügyintéző: Pintér Tibor cégvezető

Tel: +36306558820 E-mail: iroda@ccelektro.hu

Ügyintéző: Mihály Blanka irodavezető

Tel: +36304904847 E-mail: iroda@ccelektro.hu

***14.)*** Jogvitás kérdésekben a Felek a Szegedi Járásbíróság kizárólagos illetékességének vetik alá magukat. A jelen szerződésben nem szabályozott kérdésekben a Ptk. jogszabályainak előírásai a mérvadók.

***15.)***  A Felek megállapodnak, hogy a szerződés teljesítésének ideje alatt a birtokukba került bizalmas információkat, **ideértve az átvett adathordozók tartalmát is**, időkorlátozás nélkül üzleti titokként kezelik, nem fedik fel harmadik személy előtt, és kizárólag a szerződés teljesítésében használják fel.

***16.)*** Az Átvevő kijelenti, hogy a jelen szerződéssel kapcsolatban tudomására jutó, az Átadó tulajdonát képező és általa bizalmasnak minősített információ, adat stb. tekintetében – a szerződés megszűnését követően is - titoktartási kötelezettséggel tartozik, s egyben vállalja, hogy bárminemű, a feladat ellátásával kapcsolatosan megszerzett ilyen információt az Átadó előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy/szervezet rendelkezésére. Ezen tilalom körébe tartozik az is, ha az Átvevő a tudomására jutó ilyen információkat a jelen szerződésben foglaltaktól eltérő módon hasznosítja. Mindez a kötelezettség a szerződés teljesítésében részt vevő alvállalkozót is terheli.

***17.)*** A Felek rögzítik, hogy a jelen szerződés vonatkozásában önálló adatkezelőnek minősülnek, a szerződés teljesítésével összefüggésben tudomásukra jutott személyes adatokat a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az EURÓPAI PARLAMENT ÉS A TANÁCS (EU) 2016/679 RENDELETE rendelkezéseinek megfelelően kezelik, valamint kötelezettséget vállalnak arra, hogy az érintettek jogainak biztosítása érdekében együttműködnek.  
Az Átvevő garantálja, hogy az Átadótól átvett adathordozókon található adatok nem kerülnek harmadik fél számára átadásra.

***18.)*** A Felek a jelen szerződést, előzetes egyeztetést és közös értelmezést követően, mint akaratukkal mindenben megegyezőt helybenhagyólag írták alá.

Kelt:

……………………………….. ………………………………

## Átadó/Eladó Átvevő/Vevő

Pintér Tibor

ügyvezető

C&C Elektro Bt.

*Mellékletek: 1. Tájékoztatás az érintett jogairól*

*1. sz. melléklet*

**Tájékoztatás az érintett jogairól**

**Az Átadó képviselőjének, mint az adatkezelésben érintett személynek** joga van kérelmezni az Átvevőtől, mint adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását és tiltakozhat az ilyen személyes adatok kezelése ellen, valamint joga van az adathordozhatósághoz.

Joga van a hozzájárulása bármely időpontban történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét.

Joga van a felügyeleti hatósághoz (Nemzeti Adatvédelmi és Információszabadság Hatóság) panaszt benyújtani.

**A felügyeleti hatóság elérhetősége:**

Nemzeti Adatvédelmi és Információszabadság Hatóság

Cím: 1055 Budapest, Falk Miksa utca 9-11.

Postacím: 1363 Budapest, Pf.: 9.

Telefonszám: +36(1)391-1400

E-mail: ugyfelszolgalat@naih.hu

URL: http://naih.hu

Az adatszolgáltatás előfeltétele a szerződéskötésnek, a szerződő partner (Átadó) a személyes adatok megadására köteles. Az adatszolgáltatás elmaradásának lehetséges következménye: a szerződés megkötésének elmaradása. A kapcsolattartói adatokat az adatkezelő a GDPR 6. cikk (1) f) pontja alapján kezeli.

\*\*\*\*

**A fenti információkat és tájékoztatást tudomásul vettem, fent megadott személyes adataim fentiekben megjelölt célú kezeléséhez önkéntesen, minden külső befolyás nélkül beleegyezésemet adom.**

Kelt:

………………………………. ……………………………….

Nyilatkozó /Átadó/ Adatkezelő /Átvevő/